2.  ลักษณะการประกอบธุรกิจ

2.1 ความเป็นมา

ในปี พ.ศ.2433 บริษัท ซิงเกอร์แห่งสหรัฐอเมริกา ได้แต่งตั้งบริษัท เคียมฮั่วเฮง จำกัด
เป็นผู้จัดจำหน่ายจักรเย็บผ้าซิงเกอร์ในประเทศไทย ต่อมาในปี พ.ศ 2448 บริษัท
ซิงเกอร์แห่งสหรัฐอเมริกา จึงได้ตั้งสาขาขึ้นในประเทศไทย ใช้ชื่อว่า บริษัท ซิงเกอร์ โซอิ้ง แมชีน
จำกัด วัตถุประสงค์เพื่อจำหน่ายจักรเย็บผ้า และผลิตภัณฑ์อื่นๆ
ที่เกี่ยวข้องกับจักรเย็บผ้าที่นำเข้ามาจากต่างประเทศ บริษัทได้ริเริ่มนำเอาบริการเช่าซื้อ
โดยผ่อนชำระเป็นงวดมาใช้ครั้งแรกในปี 2468 และบริการดังกล่าวนี้
ได้กลายเป็นลักษณะประจำของซิงเกอร์ทั้งในและต่างประเทศ นับแต่นั้นมาตลอดระยะเวลา 50
ปีเศษ บริษัทคงจำหน่ายเฉพาะจักรเย็บผ้า และผลิตภัณฑ์เกี่ยวกับจักรเย็บผ้าเท่านั้น จนกระทั่งปี
2500 บริษัทจึงได้เริ่มจำหน่ายเครื่องใช้ไฟฟ้าในครัวเรือนโดยเริ่มจากตู้เย็นเป็นอันดับแรก
ต่อมาเมื่อวันที่ 24 พฤศจิกายน 2512 จึงได้มีการจดทะเบียนก่อตั้ง "บริษัท ซิงเกอร์ประเทศไทย
จำกัด" เป็นบริษัทจำกัดภายใต้กฎหมายไทย เพื่อเข้ารับช่วงธุรกิจของ "บริษัท ซิงเกอร์ โซอิ้ง
แมชีน จำกัด" ซึ่งหยุดดำเนินกิจการในระยะเวลาต่อมา โดยมีทุนจดทะเบียนแรกเริ่ม 60 ล้านบาท
ปัจจุบันบริษัทมีทุนจดทะเบียน 270 ล้านบาท เป็นทุนที่เรียกชำระเต็มมูลค่าหุ้นแล้ว
และบริษัทได้รับอนุญาตให้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2527
ในวันที่ 4 มกราคม 2537 บริษัทฯ ได้ทำการจดทะเบียนแปรสภาพเป็น "บริษัทมหาชนจำกัด"

2.  ลักษณะการประกอบธุรกิจของบริษัทและบริษัทย่อย

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ที่มีเครื่องหมายการค้า "
ซิงเกอร์ " และเครื่องใช้ไฟฟ้ายี่ห้อต่างๆ รวมทั้งผลิตภัณฑ์อื่นๆ เช่น รถจักรยานยนต์ ยี่ห้อ ซูซูกิ
ยามาฮ่า ไทเกอร์ คาวาซากิ และโทรศัพท์เคลื่อนที่ ยี่ห้อ โนเกีย เป็นต้น
ซึ่งบริษัทได้เริ่มจำหน่ายผลิตภัณฑ์เหล่านี้ผ่านร้านซิงเกอร์ ไดเร็กซ์
นอกจากนี้แล้วบริษัทยังมีการจำหน่ายผลิตภัณฑ์เครื่องใช้ไฟฟ้ายี่ห้ออื่นๆ ผ่านร้าน ซิงเกอร์พลัส
บริษัทได้เริ่มดำเนินการมาในรูปแบบการจำหน่ายแบบ MODERN TRADE
ที่พร้อมจะให้บริการทั้งระบบเงินสดและระบบเงินผ่อน กับลูกค้าที่อยู่ในหัวเมืองใหญ่ๆ

ในปีนี้ ซิงเกอร์ ได้กำหนดการดำเนินธุรกิจออกตามวิธีการจำหน่าย
และประเภทของผลิตภัณฑ์ออกเป็น ธุรกิจซิงเกอร์ไดเร็กซ์ ธุรกิจ ซิงเกอร์พลัส และ
ธุรกิจจักรเย็บผ้า เพื่อให้สามารถที่จะกำหนดทิศทางการดำเนินธุรกิจได้อย่างถูกต้อง

ปัจจุบันบริษัทซิงเกอร์จำหน่ายเครื่องใช้ไฟฟ้ายี่ห้อซิงเกอร์และอื่นๆ
ด้วยการให้บริการทั้งในระบบเงินสด และระบบเงินผ่อน
สำหรับสินค้าซิงเกอร์สามารถแบ่งแยกได้ตามกลุ่มผลิตภัณฑ์ดังนี้ :-

ผลิตภัณฑ์ซิงเกอร์ ได้แก่:-

• ผลิตภัณฑ์จักรเย็บผ้า เช่น จักรเย็บผ้า เครื่องรีดผ้า เข็ม น้ำมันหล่อลื่นอเนกประสงค์ กรรไกร
เป็นต้น

  • ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น ตู้แช่ เครื่องซักผ้า เตาแก๊ส
  เครื่องปรับอากาศ เตาอบไมโครเวฟ เครื่องดูดฝุ่น เป็นต้น

• ผลิตภัณฑ์กลุ่มออดิโอและวีดีโอ เช่น โทรทัศน์สี ดีวีดี วีซีดี และเครื่องเสียงสเตอริโอ เป็นต้น

  ผลิตภัณฑ์อื่นๆ ได้แก่:-

• รถจักรยานยนต์ คอมพิวเตอร์ เฟอร์นิเจอร์ และโทรศัพท์เคลื่อนที่
ภายใต้เครื่องหมายการค้าที่หลากหลาย

• ผลิตภัณฑ์กลุ่มเครื่องใช้ไฟฟ้าในครัวเรือนยี่ห้ออื่นๆ

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านร้านค้าปลีกของบริษัทและผ่านผู้แทนจำหน่าย
ซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย บริษัทจะใช้วิธีแบบ OEM
(Original Equipment Manufacturer)
โดยการสั่งให้ผู้ผลิตภายในประเทศผลิตให้เป็นส่วนใหญ่ ภายใต้เครื่องหมายการค้า "ซิงเกอร์"
เพื่อสนับสนุนการดำเนินธุรกิจ บริษัท ซิงเกอร์ ได้จัดตั้งบริษัทขึ้น 4 บริษัท โดยบริษัท
ซิงเกอร์เข้าถือหุ้นกว่าร้อยละ 99 ได้แก่บริษัท อุตสาหกรรมซิงเกอร์ (ประเทศไทย) จำกัด, บริษัท
ซิงเกอร์ (โบรคเกอร์) จำกัด, บริษัท ซิงเกอร์ เทรดดิ้ง (ประเทศไทย) จำกัด, และบริษัท
เอส.ที.แอล. อิเลคโทรนิคส์ จำกัด สำหรับบริษัท ซันซุย (ประเทศไทย) จำกัด บริษัท
ซิงเกอร์เข้าถือหุ้นร้อยละ 50.86 (ปัจจุบันอยู่ระหว่างการชำระบัญชี เลิกบริษัท)

• บริษัท อุตสาหกรรมซิงเกอร์ (ประเทศไทย) จำกัด

  บริษัท อุตสาหกรรมซิงเกอร์ (ประเทศไทย) จำกัด จัดตั้งขึ้นเพื่อเป็นโรงงานประกอบ
  จักรเย็บผ้า เตาแก๊ส มอเตอร์จักรอุตสาหกรรมเบา และน้ำมันจักร เพื่อให้บริษัทซิงเกอร์
  นำไปจำหน่าย นอกจากนี้บริษัทอุตสาหกรรมซิงเกอร์ยังเป็นผู้ผลิตเครื่องวัดด้ายและกรอด้าย
  พร้อมทั้งจัดจำหน่ายในประเทศและต่างประเทศมาโดยตลอด จนถึงกลางปี 2545
  บริษัทมีนโยบายให้หยุดการผลิตและการประกอบผลิตภัณฑ์ดังกล่าวข้างต้น
  แล้วใช้วิธีนำเข้าผลิตภัณฑ์สำเร็จรูปจากต่างประเทศโดยตรงแทน
  ทั้งนี้เนื่องจากต้นทุนของการนำเข้าผลิตภัณฑ์สำเร็จรูปต่ำกว่าต้นทุนการผลิตและประกอบภายในประเทศ
  (ปัจจุบันหยุดดำเนินกิจการ)

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด
ประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด โดยให้พนักงานขายของบริษัทซิงเกอร์
เฉพาะที่มีใบอนุญาตตัวแทนประกันชีวิต เป็นผู้ขายกรมธรรม์ให้แก่ลูกค้า
การดำเนินธุรกิจของบริษัทมิได้มีนโยบายแข่งขันกับผู้อื่น
แต่เป็นการดำเนินธุรกิจเพื่อที่จะใช้ประโยชน์จากบุคลากรของบริษัทซิงเกอร์
โดยเฉพาะพนักงานขายอย่างเต็มประสิทธิภาพ เนื่องจากพนักงานขายของบริษัทซิงเกอร์
จะต้องพบปะลูกค้าเพื่อเสนอขายสินค้าให้บริการหลังการขาย
และเก็บค่าเช่าซื้ออย่างสม่ำเสมออยู่แล้ว ทำให้รู้จักลูกค้าเป็นอย่างดี
เมื่อเห็นว่าลูกค้ารายใดเหมาะสมก็จะขายกรมธรรม์ให้
กรมธรรม์ประกันชีวิตที่ขายโดยพนักงานขายของบริษัทซิงเกอร์
จึงเป็นการขายให้แก่กลุ่มที่พิจารณาแล้วว่าเป็นลูกค้าที่ดี โดยบริษัทจัดให้มีการอบรมพนักงานขาย
ให้มีความรู้ความเข้าใจในธุรกิจประกันชีวิต เพื่อสอบรับใบอนุญาตขายกรมธรรม์ประกันชีวิต

• บริษัท ซิงเกอร์เทรดดิ้ง (ประเทศไทย) จำกัด ปัจจุบันอยู่ระหว่างการชำระบัญชี เลิกบริษัท

• บริษัท เอส.ที.แอล. อิเลคโทรนิคส์ จำกัด หยุดดำเนินกิจการตั้งแต่ปลายปี 2544
ขณะนี้อยู่ระหว่างดำเนินการ จำหน่ายสินทรัพย์ และหนี้สิน
เพื่อประโยชน์ในการดำเนินการชำระบัญชีในอนาคต

3.  โครงสร้างรายได้

โครงสร้างรายได้ของบริษัท ตามส่วนงานทางภูมิศาสตร์และสายผลิตภัณฑ์ แบ่งได้ดังต่อไปนี้ :-

(พันบาท )

+-------------------------+----------+---+----------+---+----------+---+
| มูลค่าการจำหน่ายในประเทศ   | 2546     | % | 2545     | % | 2544     | % |
|                         |          |   |          |   |          |   |
| แยกตามผลิตภัณฑ์            |          |   |          |   |          |   |
+-------------------------+----------+---+----------+---+----------+---+
| โทรทัศน์สี                 | 970,632  | 2 | 951,949  | 2 | 1        | 3 |
|                         |          | 1 |          | 5 | ,148,453 | 0 |
+-------------------------+----------+---+----------+---+----------+---+
| เครื่องซักผ้า               | 925,957  | 2 | 790,361  | 2 | 855,404  | 2 |
|                         |          | 0 |          | 0 |          | 2 |
+-------------------------+----------+---+----------+---+----------+---+
| ตู้เย็น                    | 572,737  | 1 | 589,483  | 1 | 700,495  | 1 |
|                         |          | 3 |          | 5 |          | 8 |
+-------------------------+----------+---+----------+---+----------+---+
| โทรศัพท์เคลื่อนที่            | 172,257  | 4 | 434,272  | 1 | -        |   |
|                         |          |   |          | 1 |          |   |
+-------------------------+----------+---+----------+---+----------+---+
| จักรเย็บผ้า                | 161,450  | 4 | 249,930  | 6 | 291,509  | 8 |
+-------------------------+----------+---+----------+---+----------+---+
| รถจักรยานยนต์             | 1        | 2 | 219,113  | 6 | -        |   |
|                         | ,040,680 | 3 |          |   |          |   |
+-------------------------+----------+---+----------+---+----------+---+
| สเตอริโอ                 | 268,008  | 6 | 235,585  | 6 | 213,294  | 6 |
+-------------------------+----------+---+----------+---+----------+---+
| ร                       | 4        |   | 3        |   | 3        |   |
| วมมูลค่าการจำหน่ายในประเทศ | ,111,721 |   | ,470,693 |   | ,209,155 |   |
+-------------------------+----------+---+----------+---+----------+---+
| ผลิตภัณฑ์อื่นในประเทศ        | 430,813  | 9 | 421,018  | 1 | 623,109  | 1 |
|                         |          |   |          | 1 |          | 6 |
+-------------------------+----------+---+----------+---+----------+---+
| มูลค่าการจำหน่ายต่างประเทศ  | -        |   | -        |   | -        |   |
+-------------------------+----------+---+----------+---+----------+---+
| รวมมูลค่าการจำหน่าย        | 4        | 1 | 3        | 1 | 3        | 1 |
|                         | ,542,534 | 0 | ,891,711 | 0 | ,832,264 | 0 |
|                         |          | 0 |          | 0 |          | 0 |
+-------------------------+----------+---+----------+---+----------+---+

+--------------------------+-------+-------+-------+-------+----------+
|   อัตราการเพิ่ม ( ลด )      | 2546  | 2545  | 2544  |       |          |
|   ของมูลค่าการจำหน่าย       | /2003 | /2002 | /2001 |       |          |
+--------------------------+-------+-------+-------+-------+----------+
|                          | 16.72 | 1.55  | 0.9 % |       |          |
|                          | %     | %     |       |       |          |
+--------------------------+-------+-------+-------+-------+----------+

หมายเหตุ บริษัทดำเนินธุรกิจขายสินค้าในส่วนงานทางธุรกิจเดียว
และดำเนินธุรกิจในส่วนงานทางภูมิศาสตร์เดียวคือใน ประเทศไทย
ดังนั้นจึงมิได้มีการเสนอข้อมูลทางการเงินจำแนกตามส่วนงาน